Mont-Noble
Mont-Noble (fp.; dt. Ferneisi) isch en Munizipaalgmei im Bizirk Ering im Kanton Wallis, Schwiz.

Geografii 
Mont-Noble liggut ufer rächt Sita vam Rottu. Zer Gmei gcheerunt di Deerfer Vernamiège, Nax und Mase. Vaner Gmeiflächi sind 32,7 % landwirtschaftlichi Flächi, 39,5 % Waald, 2,8 % Sidligsflächi und 25 % annri Flächine.

Gschicht 
Mont-Noble isch zum eerschtu Mal gägu Ändi vam 11. Jh. als Vernamesia erwäänts choo, Mase um 1100 als villa Magis, Nax im 11. Jh. als Nas.

Iwoner 
Quälla: Bundesamt für Statistik 2005

Dr Üsländerateil isch 2010 bi 7,4 % glägu.

Religioo 
84,9 % vanu Iwoner sind im Jaar 2000 römisch-katholisch gsi, 5 % evangelisch-reformiert.

Politik 
Dr Gmeipresidänt va Mont-Noble isch dr Bernard Bruttin (Stand Oktoober 2017).

Spraach und Dialäkt 
Bi dr Volchszellig 2000 heint vanu Iwoner 92,8 % Französisch als Höiptspraach agigä, 5,2 % Titsch, 0,8 % Italienisch und 1,2 % annri Spraache.

Dr tradizionell Dialäkt va Mont-Noble gcheert zum Frankoprovenzalischu.

Weblink 

 www.mont-noble.ch

Füessnoote 

Ort (Kanton Wallis)